Source: http://www.gazetasv.ro/csu-suceava-steaua-3023/
Timestamp: 2018-04-24 21:09:55+00:00

Document:
CSU Suceava – Steaua: 30-23 | GazetaSV.ro
CSU Suceava – Steaua: 30-23
Universitatea Suceava a inregistrat a doua victorie consecutiva in Liga Nationala, dupa ce s-a impus, azi, pe teren propriu, cu scorul de 30-23, in fata formatiei Steaua Bucuresti, intr-un meci contand pentru etapa a 3-a.
Echipa pregatita de Stelian Bursuc si Leonard Bibirig a avut parte de un start perfect de joc, iar pe fondul golurilor marcate de pe extreme de Mitrea si Gavriloaia, “studentii” au luat un avans de trei reusite inca din minutul 6, scor 4-1. Popositi in sala Lps din postura de “lanterna rosie” a Ligii Nationale si cu o echipa in reconstructie, stelistii au gasit forta sa revina pe tabela de marcaj in minutul 12, cand au restabilit egalitatea la scorul de 5-5. Universitatea a replicat imediat, iar dupa o serie de patru goluri consecutive, incheiata de Gavriloaia pe contraatac, gazdele terminau primul sfert de ora al jocului cu un avantaj de 9-5. Desi oaspetii s-au apropiat la un moment dat la doua goluri pe tabela de marcaj, la scorul de 11-9, formatia suceveana a facut legea pe teren in ultima decada a primei reprize, iar pe fondul unei noi sarje de sase reusite consecutive in poarta stelistilor, “alb-albastrii” au intrat la pauza cu un ecart consistent de sase goluri, scor 17-11.
In debutul reprizei secunde, cele doua echipe si-au gasit cu greu ritmul, astfel ca dupa primele zece minute de la reluarea jocului, pe fondul numeroaselor ratari din ambele tabere, se marcasera doar patru goluri, scor 19-13. Trupa antrenata de Ovidiu Mihaila a incercat sa revina in joc spre jumatatea partii a doua, dar elanul oaspetilor a fost taiat de portarul Iulian Andrei, care a intervenit decisiv la un contratac advers si a pastrat scorul de 20-16, la intrarea in ultimul sfert de ora al intalnirii. Ajutati de reusitele lui Acatrinei, autor a sase goluri in partida de azi, “studentii” s-au distantat din nou la sase goluri in minutul 50, la scorul de 24-18. In ciuda time-outului solicitat de banca tehnica a stelistilor, gazdele si-au continuat recitalul si peste alte trei minute au dus scorul la 27-19 prin Gavriloaia, cel care avea sa fie cel mai bun marcator al “studentilor”, cu un total de opt goluri. Scapati de emotiile victoriei, “alb-albastrii” au jucat ultimele minute la relanti, Acatrinei inchizand in cele din urma tabela la scorul de 30-23, cu doua reusite semnate in secventele de final ale meciului.
Universitatea Suceava: Andrei, Spiridon – Gavriloaia (8 goluri), Acatrinei (6), Mitrea (4), Cantec (4), Soldanescu (2), Besarab (2), Chirut (2), Schroeder (1), Rosu (1). Antrenori: Stelian Bursuc si Leonard Bibirig.
Steaua Bucuresti: Tenghea – Hrimiuc (6 goluri), Szoke (6 goluri), Vasile (3), Popescu (3), Ghencu (2), Stefan (1), Luscan (1), Trifirov (1). Antrenori: Ovidiu Mihaila.
Hc Odorhei – Csm Bucuresti 26-21
Dinamo Calarasi – Hc Caras Severin 33-28
Universitatea Suceava – Steaua Bucuresti 30-23
Stiinta Bacau – Potaisa Turda 31-26
Politehnica Timisoara – “U” Transilvania Cluj 26-25
Hcm Constanta – Pandurii Targu Jiu 42-31
Csm Satu Mare – Csm Ploiesti 22-22
1.	HCM Constanta	3	3	0	0	116-78	6p
2.	Stiinta Bacau	3	3	0	0	101-87	6p
3.	Dinamo Calarasi	3	2	1	0	87-76	5p
4.	Universitatea Suceava	3	2	1	0	83-73	5p
5.	HC Odorhei	3	2	0	1	78-72	4p
6.	CSM Satu Mare	3	1	1	1	77-87	3p
7.	CSM Ploiesti	3	1	1	1	71-82	3p
8.	CSM Bucuresti	3	1	0	2	80-84	2p
9.	Politehnica Timisoara	3	1	0	2	71-75	2p
10.	Pandurii Targu Jiu	3	1	0	2	86-96	2p
11.	HC Caras Severin	3	1	0	2	79-89	2p
12.	Potaisa Turda	3	0	1	2	79-87	1p
13.	“U” Transilvania Cluj	3	0	1	2	81-88	1p
14.	Steaua Bucuresti	3	0	0	3	69-84	0p
In runda urmatoare, Universitatea Suceava va evolua, duminica, pe terenul formatiei Hc Caras Severin.
Scrie un comentariu! la "CSU Suceava – Steaua: 30-23"

References: Csm 

Csm 
 Csm 
	CSM 
	CSM 
	CSM